**Esenţa vieţuirii**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neputând sǎ înţeleagǎ

Cǎ perfectu-i ideal,

Cel fǎrǎ credinţǎ neagǎ

Tot ce nu-i material.

Aspirând la Adevǎr,

Om perfect...n-o sǎ gǎseşti!

E ca apa din ciubǎr,

Câţiva stropi tot prǎpǎdeşti!

Condamnaţi la poezie,

Noi cu toţii vieţuim,

Cǎutând, precum se ştie,

Sǎ aflǎm, sǎ vrem, sǎ ştim.

Lenea ne cam invadeazǎ

Sǎdind un plictis în noi...

Cǎ nu ştim cine cuteazǎ

Sǎ mai fugǎ în zǎvoi,

Unde,

Vrǎjiţi de un fir de iarbǎ

Sau de o piatrǎ colţuroasǎ,

Lǎsǎm firea sǎ ne soarbǎ

Ca o preafrumoasǎ casǎ?

Dar esenţa vieţuirii

Numai Cel de Sus o ştie,

Oferindu-ne iubirii

Ca pe-o dulce poezie.